พอดีเพิ่งมีเพศสัมพันธ์ แต่เกิดเหตุการณ์ถุงยางอนามัยรั่วค่ะ (เพราะลองเช็คดูหลังจากรู้สึกว่ามีอะไรแปลกๆ) เหตุการณ์เกิดคืนวันเสาร์ (ประจำเดือนหมดเมื่อวันศุกร์) หลังจากนั้นจึงรีบทานยาคุมกำเนิดฉุกเฉินแบบเม็ดเดียวยี่ห้อ Maple Forte ภายใน 1 ชม. นั้นเลยค่ะ กังวลใจมาก ว่ายาจะได้ผลไหม แต่ปกติประจำเดือนมาเกือบตรงตลอดค่ะ คลาดแค่ 1-2 วันเท่านั้น
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น จึงอาจไม่จำเป็นต้องทานยาคุมฉุกเฉินก็ได้แต่หากนับได้เกิน 7 วัน ก็จะถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับประจำเดือนในรอบถัดไปนั้น อาจมาช้ากว่าปกติได้จากผลของยาคุมฉุกเฉินค่ะ ดังนั้น หากกังวลใจ ก็อาจลองตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ